**Ақмола облысы**

**Зеренді ауданы**

**Жылымды негізгі мектебі КММ жанындағы**

**«Қуаныш» шағын орталығы**

**«Ханталапай» ойыны**

 **Жүргізген: тәрбиешілер**

 **А.А.Мейрамова, Б.К.Тұрғынбаева**

**2019 жыл**

**Ханталапай ойыны**

**Мақсаты:** Қазақтың ұлттық ойындары арқылы балалардың жас ерекшелігіне байланысты логикалық ой жүйесін дамыту, жылдам шешім қабылдауға баулу, ұлттық құндылықтар мен мәдениетті бойына дарыту, салт - дәстүрлерді насихаттау.
**Міндеттері:**- Балалардың дағдыларын, танымдық белсенділігін арттыру;
- Топпен жұмыс істеу дағдыларын дамыту;
- Балаларды белгілі ережеге бағынуға, мақсатына жетуге, табандылыққа тәрбиелеу;
- Ұлттық мәдениет пен дәстүрлердің ерекшелігін айқындау;
- Отанына, еліне, туған өлкесіне деген сүйіспеншіліктерін қалыптастыру
- салауатты өмір салтына баулу.
**Әдіс - тәсілдері:** Түсіндіру, көрсету, сұрақ - жауап
Алдын - ала жүргізілетін жұмыс: Ұлттық ойындармен таныстыру
Ойынға қажетті заттар: - Ұлттық нақышта безендірілген ойын бөлмесі;
- оюлы текемет, сырмақ, алаша,
- қой малының асықтары,
- ұлттық оюмен өрнектелген қоржын.
- ойын ережесімен таныстыру;
- балаларды шеңбер тәрізді отырғызу;
- балалардың көңіл - күйін ойынға бейімдеу;
- ойын басталғанын жариялау.
**Ойынға қатысушы балалар:**(7 бала қатысады)
"Ханталапай" ойыны.
Тәрбиеші:- Балалар қазір жылдың қандай мезгілі?
Балалар: - Көктем
Тәрбиеші: - Жарайсыңдар балалар! Көктем мезгілінде жер ана оянып, табиғат әсем бір күй кешеді, жылы жақтан құстар ұшып келеді, сонымен қатар көктем мезгілі той-томалаққа толы мезгіл
Балалар алдымызда қандай мейрам келе жатыр?
Балалар: - Ұлыстың ұлы күні - Әз Наурыз
Тәрбиеші: - Балалар сендер қазақтың ұлттық ойындарын білесіңдер ме?
Балалар: - Ия
Тәрбиеші: - Наурыз тойында қандай ұлттық ойындарын білесіңдер?
Балалар: - Арқан тарту, білектесу, асық ату, көкпар тарту, теңге алу.

Ата: - Дұрыс айтасыңдар балалар, қараңдаршы, мен сендерге мына қоржын толы асықты жинап әкелдім. Біз қазір «Ханталапай» деп аталатын қазақтың ұлттық ойынын ойнаймыз. Ол үшін бізге көп асық және бір қызыл түске боялған асық керек. Бұл қызыл асықты «хан асығы» деп атаймыз. Балалар, сендер асық атауларын білесіңдер ме?

Асық атауларын - бүк, шік, тәйке, алшы – деп атайды.
Олай болса ойынымызды бастамас бұрын ұлдарымызға қыздарымыз сәттілік тілеп қазақтың ұлттық биін тарту етпекші. Қабыл алыңыздар!

Бұл топта Мейрам Марленге хан асығы түсіп ойынды бірінші болып бастады 2 асық жинап 8 асықты көздеп түсірді .

Ойында 9 асық жинап сақаны алған Атымтай Алихан тізілген асықтардың

9-ын көздеп атып түсірді .Қалымтай Алидар ханталапайда 6 асық жиып алса, тігілген асықтардың 5 атып түсіріп алда болды.

Қалған балалар 2-3 асықтан жинаса тигізген асықтары екі - екіден болды.

Сайыс соңында «Мерген бала» марапатына Атымтай Алихан ие болса

«Алғыр бала» марапатына Мейрам Марлен,

«Зерек бала» номинациясына Қалымтай Алидар ие болып мақтау қағаздарымен марапатталды

"Қазақты танимын десең дәстүріне қара "- демекші, бүгінгі "Ханталапай" ойынымызда өз мәресіне жетті.

**Ілеспе хат**

Ақмола облысы Зеренді ауданы «Жылымды негізгі мектебі» КММ жанындағы «Қуаныш» шағын орталығы, тәрбиешілер Мейрамова Айман Ануарбековна мен Тұрғынбаева Ботагөз Құдабаевна «Ханталапай» (сырттай) аудандық байқауына Қазақстан Республикалық Білім және ғылым министірлігі «Мектепке дейінгі балалық шақ» республикалық орталығына.

**Мақсаты**: Қазақтың ұлттық ойындары арқылы балалардың жас ерекшелігіне байланысты логикалық ой жүйесін дамыту, жылдам шешім қабылдауға баулу, ұлттық құндылықтар мен мәдениетті бойына дарыту, салт-дәстүрлерді насихаттау.

«Қуаныш» шағын орталығынан 7 бала 5 ер бала 2 қыз бала «Ханталапай» (сырттай) республикалық байқауынабелсене ат салысып, қатысты. «Ханталапай» ойыны бойынша ұлттық құндылықтар мен мәдениетті бойларына дарыту, салт-дәстүрлерді насихаттау негізінде бөлме ұлттық нақышта безендендірілген. Тәрбиеші Айман Ануарбековна ата болып киініп балаларға ойын шартын бастан аяқ таныстырып ойын ережесін бұзбай ойнауға баулыды. Тәрбиеші Ботагөз Құдабаевна ойын кезінде асықты ата алмаған бүлдіршіндердің жас ерекшеліктеріне байланысты орайластырылып қойылған сауалдар қойып, жауапты дұрыс берулерін бақылап тұрды.Ондағы әділ шешімді атамен бірге барлығы бірдей дұрыс көріп мақұлдады. Жеңімпаздарды атамыз мақтау қағаздарымен марапаттады.

 Ойын өз деңгейінде, қызықты да тартымды өтіп, жоғарыда айтылған мақсатта көзделгендей, балалардың бойында жақсы қасиеттерді, қалыптастырып дамытуға,тәрбиелеуде өз үлесін қосқаны анық.

«Жылымды негізгі мектебі» КММ

**Байқаудың қортындысы бойынша ақпарат**

|  |  |  |  |
| --- | --- | --- | --- |
| Облыс атаулары (өңірлер атауларын жеке жазу) | Байқауға қатысқан МДҰсаны | Байқауға қатысушылар саны | Жеңімпаз туралы мәлімет (баланың аты жөні,жасы) |
| Ақмола облысыЗеренді ауданы Жылымды негізгі мектебі КММ жанындағы «Қуаныш» шағын орталығы | 1 | **«Балғын болашақ»** тобы 7 бала | **«Мерген бала»** марапатына Атымтай Алихан 6 жаста**«Алғыр бала»** марапатына Мейрам Марлен 6 жаста**«Зерек бала»** марапатынаҚалымтай Алидар  6 жаста |